Beurtkrag: Fase 1 geld Dinsdag | Netwerk24
Beurtkrag: Fase 1 geld Dinsdag
Deur Dennis Delport 10 Februarie 2020 21:07
Eskom het Maandagaand aangekondig dat fase 1-beurtkrag Dinsdag van krag is.
Daar sal geen beurtkrag tussen 06:00 en 09:00 wees nie, waarna fase 1 in werking tree, sê Eskom in ’n verklaring.
Die kragnetwerk is steeds onder druk en 11 875 MW se opwekkingsvermoë is nog buite werking.
“Eskom maak tans gebruik van sy noodvoorraad water en diesel.”
Dit is nie duidelik of daar die res van die week beurtkrag sal wees nie, al het Eskom Sondagaand gesê hy sal Maandagaand laat weet hoe sake die res van die week sal staan.
Volgens die verklaring sal hy nou elke aand bekend maak wat die vooruitsig vir die volgende dag is.
Meer oor: Eskom | Kragkrisis | Beurtkrag | Krag Dagboek | April 2019 | Lééf met hart & siel
Dis goed vir ons om na te dink oor alles wat God in die verlede vir ons gedoen het. Dit skep ’n dankbare hart én versterk ons.
“Ek weet nie wat die toekoms inhou nie, maar ek weet Wie die toekoms in Sy hande hou.” E Stanley Jones
“Die Here, die Almagtige, is by ons; ons skuilplek is die God van Jakob.” Psalm 46:8
“Here, help my om te onthou dat ek twee name het: Geliefde en Verloste.” Dalene Reyburn
Paasfees is ’n vreugdefees! Jesus het waarlik vir jóú opgestaan. Deur Hom is ’n nuwe lewe jou beskore.
Ontdek die mooi. Sit ’n oggend opsy om ’n kunsgallery of twee in jou omgewing te besoek.
Wanneer ons leer om genade te ontvang, sal ons ook in staat wees om dit aan ander te gee.
Drome het altyd geloof nodig. Lê jou drome voor God se voete neer en wag op Hom om dit te laat gebeur.
“Die middelpunt van God se wil is ’n plek van vreugde, vrede en rus.” Joyce Meyer
Leon Gropp, voorheen lid van die instrumentale groep CH2, en Jannie du Toit, pionier van Afrikaanse musiek, bied op 8 April om 20h00 ’n gesamentlike produksie, Smulpaap, by die Atterbury Teater in Pretoria aan. Die werk van woordkunstenaars en musikante soos Van Wyk-Louw, Christa Steyn, Koos Doep, Lucas Maree en Jacques Brel sal te hore wees, maar die klem is op Leon en Jannie se eie materiaal – hoofsaaklik nuwe komposisies uit hulle penne en kitare. Bespreek by itickets. Navrae 012 942 5951. Kaartjies kos R150 en R170.
Tokara Herfs Oop Tuin en Jaarlikse Skaars Planteskou vind plaas op Saterdag 13 April 2019 wanneer dié bekroonde Stellenbosch familie wyn- en olyfplaas sy uitgebreide plaastuin vir die publiek oopstel. Die groot verskeidenheid plante wat te koop sal wees, sluit inheemse flora soos fynbos en proteas in asook meer eksotiese soorte wat by almal byval sal vind. Buiten koffie en ander verversings, sal Tokara hul elegante wyne en bekroonde olyfolie aanbied. Vanaf 09h00 tot 16h00. Die toegangsfooi is R50 per volwassene ten bate van ’n plaaslike liefdadigheidsorganisasie. Kinders onder 10 jaar het gratis toegang. Besoek tokara.com of stuur ’n epos aan opengarden@tokara.com vir meer inligting.
Die Nederduitch Hervormde Kerk Suid-Oos op Witbank se jaarlikse geskenkemark vind plaas vanaf 24 April tot 4 Mei. Daar sal handgemaakte kuns, dekor en eetgoed te koop wees. Die kerk is geleë op die hoek van Hans Strydom en Theunis Jansonstraat, Witbank.
Dis weer tyd vir die SA Kaasfees op die Sandringham-landgoed in die Stellenbosch-omgewing van 26 tot 28 April. cheesefestival.co.za
26 April tot 1 Mei vind die KIES Tierlantynkies Kuier-en-Koopfees plaas by Saalstraat 56, Zwavelpoort, Pretoria-Oos. tierlantynkies.co.za
Maak ’n draai maak by die Bloemskou op die Bloemfontein-skougrond van 26 April tot 4 Mei. bloemskou.co.za